google/wiki40b huggingface dataset:
Parmenides

Parmenides (gresk: Παρμενίδης; født 515 f.Kr., død 450 f.Kr.) var en filosof som i verseform fortalte hvordan han av en gudinne læres opp om verdens egentlige vesen. Hans argumentasjon bygger på disse hovedpunktene: verden er en uforandelig, evig, sammenhengende enhetlig kule og sansene som forteller oss annet, lyver. Forandringen er umulig i og med at ingenting kan bli til av ingenting. Det som er, det er. Det kan ikke ha blitt til av ingenting og ei heller slutte å eksistere.
Parmenides mener at forklaringen på den forandring og bevegelse som sansene gir inntrykk av, ligger på et rent tankemessig plan. Og dermed må være en løgn. Hos Parmenides er tomrom umulig, for det er ikke-eksisterende og ikke-eksistens kan umulig ha utstrekning.
Får jag låna din fru?

Handling

Bertil Lund jobber i en firma som sysler med babyartikler. Hans formann tilbyr ham å bli visedirektør i foretaket og han har alle forutsetninger for å bli befordret, men han har ingen hustru. Bertils venn Torbjörn har en idé: Bertil kan låne Torbjörns hustru Ulla og si til alle at hun er hans hustru. Når kollegaene får høre at han har giftet seg får Bertil mange problemer å ta hånd om.
Nick Santora

Priser

«Best Screenplay» New York Uavhengig Internasjonal Filmfestival.
Tsjernobylsonen

Tsjernobylsonen (ukrainsk: Зона відчуження Чорнобильської АЕС) er det offisielle sperreområdet omkring atomkraftreaktoren som eksploderte i 1986. Området blir lokalt ofte bare kalt Sonen. Sonen ble opprettet kort tid etter katastrofen i 1986 av det sovjetiske militæret, først i en radius på 30 km omkring atomkraftverket. Det ble først  satt under militær kontroll. I dag (2014) dekker sonen et mye større område og blir styrt av Beredskapsdepartmentet i Ukraina. Selve atomkraftverket og sarkofagen som dekker den ødelagte reaktoren blir styrt separat. 
Sperreområdet dekker et område på omkring 2 600 km² i Ukraina omkring Tsjernobyl atomkraftverk der den radioaktive forurensningen fra nedfallet er størst og offentlig tilkomst og bosetting er avgrenset. Sonen grenser til Hviterussland i nord. 
Formålet med sperreområdet er å avgrense tilkomsten til farlige områder, redusere spredningen av radioaktiv forurensning og utføre radiologiske og økologiske overvåkninger. I dag er området et av de mest radioaktivt forurensede områder i verden og tiltrekker til seg stor vitenskapelig interesse på grunn av de høye strålingsdosene som er påført miljøet, samt en økande grad av turisme.
Geografisk dekker sonen de nordligste rajonene (distriktene) i Kiev og Zjytomyr oblast i Ukraina.
Givenchy

Givenchy er et fransk motehus som designer klær, parfyme, sminke og tilbehør. Selskapet ble etablert av designeren Hubert de Givenchy i 1952. Motehuset er per 2018 under kreativ ledelse av den britiske moteskaperen Clare Waight Keller. Under hennes ledelse skapte Givenchy brudekjolen til Meghan, Hertuginnen av Sussex i 2018.
Fiji under VM i friidrett 2015

Resultater

(Q, q – kvalifisert, NM – ikke noe gyldig resultat, SB – årsbeste, PB - personlig rekord)
Engene

Engene er ei langstrakt øy i Storsjøen i Sør-Odal. Øya er nesten fem kilometer lang. Den ligger mellom Vesleåa på den ene sida og Songnessjøen, Nora, Grunnsjøen og Seimsjøen på den andre sida. Området er viktig både for jordbruk og båtferdsel.

Topografi

Vesleåa kommer fra Songnessjøen i Storsjøen og ender opp i Oppstadåa ved Seimsjøen. En holme der heter Grøntua. På grunn av lite fall i Vesleåa kan den renne begge veier, alt etter hvor stor forskjellen er mellom vannstanden i Glåma og i Storsjøen. Det er dette spesielle fenomenet som danner det unike deltaområdet som har gitt helt særegne egenskaper for jordbruk og gitt meget gode muligheter for et rikt dyre- og planteliv. Engene er en del av et naturlig fuglefotdelta som faktisk er skapt av denne forlengelsen av Oppstadåa når den renner oppover fra Glåma og inn i Storsjøen. Dette er det eneste tilfellet i Norge hvor dette skjer i noe merkbart omfang. Deler av øya inngår i Seimsjøen naturreservat.
Engene er et viktig yngleområde for makrellterne. Sammen med Vesleåa og resten av Oppstadåa er øya også et veldig viktig leveområde for bever.

Bruk av området

Alle gardene i Oppstadbakken hadde enger på denne øya eller på andre sida av Vesleåa. Kvaliteten på høyet som ble slått her var så god at personer som hadde god greie på høy kunne se forskjell på høy som var slått på Engene og det som var slått andre steder i bygda. Grunnen til dette er at vannet flommer opp over jorda her hver vår.
Enga som hørte til Nust heter Likarholtet eller Likhellholtet etter ei steinhelle som ligger ved sjøkanten på østsida. Dette er det eneste stedet på øya hvor fjellet kommer opp i dagen. I den tida da kretsen omkring Austvatn hørte til Oppstad sogn ble alle døde derfra begravet på Oppstad kirke. Ved likferd ble den døde rodd over Storsjøen til Likarhella, og derfra videre til Oppstad kirke.
Skinnbergsenga som lå på andre sida av Vesleåa var ei slåtteng under Auli og er i dag kjent som Ringås. Herfra går det bru over til Ringås båthavn som ligger på vestsida av Engene. Videre fra båthavna går det en vei på fylling over Nora til Veverneset på Øyen. Flere hytter er satt opp på øya.
Nettfletting

Nettfletting (mashup) er en vevapplikasjon som integrerer data fra flere forskjellige kilder og presenterer disse på en felles side. 
Datakilder brukt i nettfletting stammer ofte fra offentlige APIer eller tilsvarende som er gratis tilgjengelig. Et typisk eksempel er nettsteder som kombinerer data over boliger til salgs fra eiendomsmeglere og plotter disse inn på kart ved hjelp av Google maps. Andre hyppig brukte er Amazon (salg), eBay (auksjoner), Flickr (bilder), Yahoo og YouTube. I Norge er Yr (et samarbeidsprosjekt mellom Meteorologisk institutt og Norsk rikskringkasting) en mye brukt nett-tjeneste, og denne publiserer et API som brukes for nettfletting. Det er også vanlig at nyhetskilder som publiserer i RSS-format benyttes som datakilde, men disse blir ofte innkapslet og ikke flettet inn i annet innhold. 
Enkelte regner ikke data som stammer fra ikke-åpne kilder inn under mashup-begrepet. Det blir også av og til skilt mellom embedding (innkapsling av innhold) og mashup. Eksempler på det første å legge inn videoer eller kart som en upåvirkelig del av en nettside.
Moulins bispedømme

Moulins bispedømme er et katolsk bispedømme med sete i Moulins i Frankrike.
Det ble opprettet i 1788 med territorium utskilt fra Autun bispedømme. Allerede året etter ble det oppløst og territoriet ble gjeninnlemmet i Autun. Det ble så gjenopprettet i 1817 med større terrtorium, tatt fra bispedømmene Autun, Bourges og Clermont-Ferrand.
Myodocopida

Anatomi og levevis

Som en del av Myodocopa-gruppen ha Myodocopida-artene mykt skall (carapax) på overkroppen (thorax) og lang ytter-gren (i stedet for lang inner-gren) på andre antenne-par.  Det særegne for Myodocopida er at antennen sitter på et feste med en nebb-liknende utvekst (rostrum).  Individene er som regel rundt 1 mm lange.
Noen av artene i underklassen Myodocopida avgir et svakt, blått lys (ofte om natten), og kalls i Japan «hav-lusfluer». De finnes også i Karibia og andre steder i varme strøk. Alle artene i gruppen lever i saltvann. Det finnes noen planktoniske arter, men de fleste lever nær bunnen. De pløyer seg igjennom bunnslammet og eter detritus og alger.
Sankt Hans Torv

Sankt Hans Torv er en plass på det Indre Nørrebro i København. Øst for torvet mellom gatene Nørre Allé og Blegdamsvej ligger Nørrebros eldste og største kirke Skt. Johannes.
I gamle dager ble kveg fra gressningsarealene på Københavns Fælled melket her. I de senere år har torvet og de omkringliggende områder utviklet et rikt og variert kulturliv med cafeer, restauranter og spesialforretninger. Midt på plassen står Jørgen Haugen Sørensens vannkunst Huset, der regner, hvorfra det av og til pipler fra små springvann i belegningen.
Danmarks Nationalbank

Historie

Sentralbanken ble etablert i 1818 som et resultat av at staten gikk konkurs i 1813 (Statsbankerotten). Hovedlovhjemmelen for dagens sentralbank er fra 1936, da den nye sentralbankloven ble vedtatt. 
Før sentralbanken ble etablert var det «Nationalbanken i Kjøbenhavn» som hadde retten til å utstede penger i Danmark. Denne banken fikk denne retten fordi man hadde erfart at det var for farlig å la staten selv ha lov til å trykke penger.

Sentralbanksjef

Sentralbanksjef er per september 2013 Lars Rohde. Han overtok etter Nils Bernstein 1. februar 2013.
Håbrann

Utbredelse

Håbrannens levesteder strekker seg fra de nordøstlige delene av Nord-Amerika til Grønland og fra nordvestkysten av Afrika til Island, Norge og Russlands nordvestkyst. På den sørlige halvkule forekommer den fra 30° til 60° sør.

Føde

Håbrann regnes som en opportunistisk jeger som jakter hovedsakelig på makrell og sild.

Forplantning

Håbrannen er kjønnsmoden i 12–13-årsalderen og føder levende unger.
Anaissus

Levevis

Smellernes larver lever i jorda eller i død ved. Hva de spiser kan variere – noen arter synes å være hovedsakelig planteetere, og enkelte kan være brysomme skadedyr, andre er rovdyr. Mange arter bruker flere år på larveutviklingen. De voksne billene flyr godt og treffes ofte flygende, på blomster eller i vegetasjonen.

Utbredelse

Slekten er utbredt i den neotropiske økosonen.
Germansk nyhedenskap

Germansk nyhedenskap eller nyhedenskap, er en hedensk rasebiologisk trosretning, med filosofiske og religiøse elementer, som baserer seg til dels på norrøn mytologi og «Völkisch» tankesett.
Erling Winsnes, også kalt «høyreradikalismens "profet" på 1920-tallet», var en viktig tenker innen norsk nyhedenskap. Ifølge Tor Strand i en artikkel i tidsskriftet Ragnarok var livssynet til hagalsmennene, som tilhengerne gjerne ble kalt, et resultat av sammensmeltningen av to tankestrømninger, det rasjonalistisk-biologiske med det romantisk-religiøse.
Nyhedenskapen har opp gjennom historien hatt et begrenset antall aktivt troende og praktiserende utøvere. I moderne tid er den kanskje mest kjente norske nyhedenske institusjonen organisasjonen Vigrid.

Rasetenkning

Med den nye fremveksten av raseretorikk som fulgte med gjenoppdagelsen av Gregor Mendels arvelover omring 1900, og den videre utvikling av denne gjennom applikasjon på mennesket, vokste rasehygienen eller eugenikken frem, en anvendt humanbiologi med klare advarsler mot en stadig degenerering av arveegenskaper. Slik degenerering var grunnet fremskritt som medførte bedre levekår (deriblant faktorer som levestandard og livskvalitet) og helsestell, som gjorde det mulig for genetiske minusvarianter å formere seg og dermed redusere kvaliteten på arvestoffet, samt raseblanding eller reproduksjon med utgangspunkt i to individer av forskjellig rase. 
En av de fremste talsmenn for eugenikken i Norge var apotekeren Jon Alfred Mjøen, som etablerte et rasebiologisk institutt på Vinderen i Kristiania i 1906, og fra 1919 utga tidsskriftet «Den nordiske Race». De norske nyhedningenes rasetenkning var særlig inspirert av tyskeren Hans F. K. Günther.

Gudetro og religiøsitet

Nyhedenskapens gudebegrep kan være abstrakt, der det guddommelige i høyden er et vagt og upersonlig «guddommelig prinsipp», mer som betegnelse på en uomgjengelig og altomfattende lovmessighet enn på en guddom i vanlig forstand. Nyhedenskapen kan dermed på et vis oppfattes som polyteistisk. Hos ledende tyske forskere som Andreas Heusler, Gustav Neckel og Berhard Kummer ble germanernes forhold til gudene fremstilt som nærmest kameratslig – en «Freundgottglaube» fri for de «orientalske religioners» servile underkastelse. Dermed er deres «gud» i dem selv, og mennesket – eller i hvert fall germaneren – kan derfor frelse seg selv, ved å leve i pakt med sitt innerste vesen.
Nyhedenskapen kan sies å oppfylle kravene til en funksjonell religionsdefinisjon, ved at det kan sies å forsyne mennesket med en «ytterste mening med livet», en form for moralkodeks – om enn begrenset til germanere, og at den åpenbart har evnen til å motivere til sosial handling. Med en substansiell religionsdefinisjon, som i større grad søker å skille religiøse fra ikke-religiøse foreteelser og ofte setter som betingelse at en religion må inneholde troen på gud eller noe transcendent, er det tvilsomt om nyhedenskapen, i hvert fall den winsneske variant, kan karakteriseres som en religion.
Andre nyhedninger har et mer konkret guddomsbilde, der man for eksempel likestiller den skapende guden med Odin, den mektigste og viseste guden i norrøn mytologi.
Jørgen P. Jensen

Tidlige år

Jørgen P. Jensen vokste opp i en arbeiderfamilie i Son i Akershus. Familien flyttet til Hisøy ved Arendal i 1893. Faren, Johan Jensen (1857-1895), fikk seg jobb som tomtearbeider, men dro etter kort tid til USA for å få seg bedre betalt arbeid. Der omkom han i en arbeidsulykke og enken Hansine Elida Hansen (1859-1951) måtte forsørge familien på egenhånd.

Stenhugger

Jørgen P. Jensen var eldstemann i søskenflokken og kun 13 år gammel tok han seg jobb ved C. B. Evensens Steinindustri på Terneholmen. Gjennom flere år som steinhugger ble han godt kjent med bransjen og i 1906 startet han sitt eget steinhuggeri, Jensens Stenhuggeri & Mekaniske Sliperi.

Skipsreder

Våren 1927 ble han med-investor i skipsreder Martin Mosvolds kjøp av Anglo Saxon-tankeren ”Acasta”. I  1928 solgte han steinhuggeriet og kjøpte tankskipet D/T "Mytilus" av det britiske selskapet Anglo Saxon Petroleum Co. Ltd. I 1930 kjøpte Jensen ytterligere to Anglo Saxon-tankere og ble dermed Aust-Agders største tankreder. 
I årene frem mot andre verdenskrig fortsatte Jensen å satse på tankfart og i 1939 disponerte han hele fem tankskip og var dermed Aust-Agders største skipsreder. Etter andre verdenskrig (1940-1945) fortsatte rederiet å ekspandere. Jensen kontraherte etter hvert flere større skip. Da m/t «Credo» gikk av stabelen i 1951 og i 1959 kontraherte Jensen m/t «Cardo». Skipet var da det største skip kontrahert i Norge.

Lokalpolitiker

Jensen engasjerte seg også i lokalpolitikken, og fra 1938 til 1940 var han ordfører i Hisøy kommune.

Velgjører

På 1950-tallet donerte han blant annet store pengesummer til gamlehjemmet Elim på Hisøy og til Risøy ungdomsskole for sjømenn. 
Jensen døde 17. juni 1961 da i sitt hjem på Hisøy i en alder av 78 år.

Arkiv

Rederiarkivet etter Jensens Rederier AS befinner seg ved KUBEN i Arendal. Arkivet omfatter forhandlingsprotokoller og skipstegninger, aksjeprotokoller, korrespondanse, hyreregnskap og foto. Arkivet strekker seg hovedsakelig fra rederiets oppstart i 1928 og frem til 1981.

Kilder

Taraldsen, Kristen (2008). "Jørgen P. Jensen : en eventyrskikkelse i norsk skipsfart", Forlag:Arendals Tidende
Grimstad og omegn turistforening

Grimstad og omegn turistforening ble stiftet 28. april 1931 etter initiativ fra Reisetrafikkforeningen for Sørlandet i 1930.
Opprettelsen var et ledd i å øke interessen for reisetrafikken på Sørlandet. Lokale turistforeninger i byene på Sørlandet skulle ha en representant i styret for Reisetrafikkforeningen. Et hovedformål var å få næringslivet til å betale en kontingent for å kunne drive reklame for reiselivet.
Grimstad og omegn turistforenings arbeid lå nede under krigen og ble først startet opp igjen i 1953.

Arkivet

Arkivet etter Grimstad og omegn turistforening befinner seg på Aust-Agder museum og arkiv i Arendal. Arkivet omfatter en forhandlingsprotokoll for perioden 1931–1967.
Carolin Nytra

Karriere

Som junior deltok hun i Junior-VM i friidrett 2004 i Grosseto, og endte på sjetteplass med tiden 13,62. 
I 2007 ble hun tysk mester på 100-meter hekk, i Erfurt. Tiden 13,24 sekunder var også tilstrekkelig til å kvalifisere seg til VM i Osaka samme år. Fram til og med 2010 har hun forsvart mesterskapstittelen sin på 100 meter hekk 4 år på rad.
Hun representerte Tyskland under Sommer-OL 2008 og i VM i friidrett 2009, og ble i begge disse mesterskapene slått ut i semifinalen. 
I 2010 vant hun sølvmedalje under Lag-EM i friidrett i Bergen, og bronse under EM i friidrett 2010 i Barcelona.
Umm al-Qaiwain

Al Salam City

Det har vært offentliggjort planer om å «utvikle» mangroveskogen øst for bysentrum til et nytt handels- og næringssenter, med plass til inntil 500 000 innbyggere. I 2005 la regjeringen planene midlertidig på is, grunnet de høye kostnadsanslagene, og det utviklet seg en strid med den planlagte utbyggeren Tameer Holding.
Navar

Navar er navnet på lange koniske spiralbor, trebor, men kan også hete tømmermannsbor eller spikerbor. Navarsmiing har lange tradisjoner i Hordaland. Særlig i Meland kommune er det lange tradisjoner knyttet til slik smiing. Siden tidlig på 1800-tallet har det vært stor produksjon av navrer i Meland, og tradisjonen blir til en viss grad tatt vare på. Smiingen er krevende og symboliserer egenskaper som skaperevne og flid. 
Kommunevåpenet til Meland kommune er på rød grunn en sølv navar- spiss som vender nedover. Skånland har en svart, stilisert navar på gul bunn som kommunevåpen.
Bærekraftige utviklingsmål

FNs bærekraftsmål er en felles arbeidsplan for de 193 medlemslandene i FN som trådte i kraft den 1. januar 2016. Arbeidsplanen består av 17 mål og 169 delmål som dekker et bredt spekter av bærekraftig utvikling. Målene er utviklet av FN og er en videreføring av FNs tusenårsmål. Disse nye globale målene for bærekraftig utvikling strekker seg fra år 2015 frem til år 2030. Hovedtanken bak målene er å skape en bærekraftig utvikling som ivaretar behovene til de mennesker som lever i dag og samtidig sikrer fremtidige generasjoners muligheter til å dekke de fremtidige behovene.

FNs bærekraftsmål i Norge

Norge startet arbeidet med bærekraftsmålene like etter implementeringen av målene. I juli 2016 la Forum for Utvikling og Miljø (ForUM) frem en rapport for FN som forklarte hvordan Norge planlagte for å oppnå målene nasjonalt og som samtidig viste hvordan Norge kunne bidra internasjonalt. Rapporten poengterer at det vil være vesentlig å få bærekraftsmålene inn i skolen og viktigheten med spredning av informasjon om målene blant folk, samtidig legger rapporten vekt på miljø- og klimaområdet der Norge vil møte på store utfordringer.
Hit40.no

Sendinger

Programmet gikk en gang i uka det første året, på tirsdager (med reprise på fredager) og var viet popmusikk. I 1998 ble det utvidet til to programmer i uka (tirsdager og onsdager) der det ene tok for seg ukas mest spilte låter og det andre ukes mest leide filmer på video. Fra april 1999 omfattet sistnevnte program også ukas mest sette kinofilmer.
I 2000 gikk de atter tilbake til ett program i uka, som tok for seg ukas mest spilte låter. Dette var programmets siste sesong og ble sendt uten programleder.

Seertall

I første halvår av 1998 hadde programmet en seeroppslutning på 66 000, med 81 000 som det høyeste. Programmets konkurrent, VG-lista Top 20, hadde i samme periode en gjennomsnittlig seeroppslutning på 50 000.

Notable hendelser

Programmet fikk en del oppmerksomhet i mediene da de romjula 1997 valgte å vise den omstridte The Prodigy-videoen «Smack my Bitch up», som ble beskrevet som «en orgie av narko, sprit og sex». Programmet inneholdt også et intervju med gruppa.

Hit 40-lista

Hit 40-lista, som var utgangspunktet for TV-programet, var et samarbeidsprosjekt mellom Dagbladet, TV 2 og P4 og skulle speile de låtene som er mest spilt på radio. Lista baserte seg på elektronisk monitoring av radiostasjoner i Norge og var rangert ved hjelp av et lyttervektet poengsystem. Lyttertall ble levert av Norsk Gallup. Lista ble presentert ukentlig i Dagbladet, P4 og i TV 2-programmet med samme navn.
Lista og programmet dannet også utgangspunktet for HitAwards. En prisutdeling som ble arrangert årlig fra 1998 til 2002. Gunilla Holm ledet flere av dem.
Lista har møtte en del kritikk som gikk på at den ikke var representativ for hva som spiltes på radio og at den inneholdt lite norsk musikk. Kritikken var særlig sterk i 2004 og kom fra daværende musikksjef i P1, Per Ole Hagen og daværende musikksjef i P3, Håkon Moslet. Allerede i 2002 gikk NRKs radiosjef Nils Heldal, ut og kalte lista for «en manipulering av den norske radiovirkeligheten». Den har også blitt kritisert for å ha et innfløkt vektingssystem radiostasjonene i mellom. Noe som var hovedgrunnen til at Dagbladet sluttet å publisere den.
Pälkjärvi

Pälkjärvi er en tidligere finsk kommune i Kuopio län. Kommunen lå nord for innsjøen Ladoga. Pälkjärvi hadde 3&503&1953&1 953 innbyggere i 1939.
Nesten hele Pälkjärvi kommune ble avstått til Russland i 1944. Det som ble igjen av kommunen ble innlemmet i Tohmajärvi kommune i 1946.
Den avståtte delen av Pälkjärvi ligger i dag i Sortavala rajon i den russiske republikken Karelia.
Bekkarfjorden (Lebesby)

Bekkarfjorden (nordsamisk: Beahkkirvuotna, historisk også skrevet Bækkirvuodna) er en fjordarm av Laksefjorden i Lebesby kommune i Finnmark. Fjorden har innløp mellom Bekkarfjordklubben i nord og Kalak i sør og strekker seg ti kilometer sørøstover til bygda Bekkarfjord i enden av fjorden.
Fjorden er 135 meter på det dypeste, helt ytterst i fjorden. Flere mindre elver munner ut i fjorden, hvorav den største er Martadalselva.
Bortsett fra Bekkarfjord er det få bosetninger ved fjorden. Fylkesvei 888 går langs sørsiden av fjorden.
Masturbate-a-thon

Masturbate-a-thon er en konkurranse i masturbering. Masturbate-a-thon kommer fra USA, hvor en organisasjon kalt Good Vibrations arrangerte det første onanimaratonet i San Francisco i 1995. I dag arrangeres slike konkurranser i forskjellige land. Det konkurreres i grenene utholdenhet, antall orgasmer og sprutelengde.
MK «Lykken»

MK «Lykken» er en 37 fots krysser (fiskebåt) som ble bygd i 1939. Båten er i dag (2008) under restaurering av Øksnes Kystlag. Etter gjenoppbygging etter andre verdenskrig har båten i dag en 22 hk Volda semidiesel-motor.
«Lykken» ble bygd i Namdalen og var opprinnelig eid av Normann Nilsen i Øksnes i Nordland. Båten var en av de såkalte Nygaardsvoldbåtene, som var fiskebåter som ble finansiert gjennom ei støtteordning som regjeringen Nygaardsvold satte i verk for å bygge opp fiskeflåten på slutten av 1930-tallet. «Lykken» ble drevet fra Skipnes i Øksnes, og drev fiske utenfor Vesterålen, i Lofoten og Finnmark før og i begynnelsen av andre verdenskrig.
Under andre verdenskrig ble båten brukt i illegalt arbeid, og fraktet flyktninger fra land ut til større båter som tok dem med over til Storbritannia. 18. desember 1944 ble båtens eier Normann Nilsen tatt ombord i et alliert marinefartøy for å bli bragt i sikkerhet i Storbritannia, og «Lykken» ble forsøkt senket utenfor Hovden i Bø. Etter tre forsøk var «Lykken» tilsynelatende sunket. Båten sank imidlertid ikke, men holdt seg delvis flytende på grunn av luftlommer i båten, og rak senere på land på Senja. Båten ble bygd opp igjen, og ble solgt til Finnmark i 1952, og var i drift som fiskebåt der fram til 1979. Etter en periode med flere eiere ble båten kjøpt av Sør-Varanger Museum i 1987.
I 1993 ble «Lykken» hentet fra Bugøynes i Øst-Finnmark tilbake til Øksnes av Øksnes Kystlag. Båten ble restaurert og sjøsatt igjen i juli 1995, og var i bruk av kystlaget ved forskjellige anledninger. I 2007 ble det imidlertid oppdaget at båten var sterkt skadet av råte, og båten måtte restaureres helt fra grunnen av. I dag (2008) er dette arbeidet fremdeles i gang. Båten ligger ved Samhold Slip i Sørvågen.
«Lykken» er vernet av Riksantikvaren, og restaureringen har fått støtte fra blant annet Riksantikvaren og Norsk kulturminnefond.
Hellevika

Hellevika (eller Hellevik) er et sted i Fjaler kommune i Sogn og Fjordane. Det ligger ytterst i Dalsfjorden.
Hellevika har ca. 150 innbyggere.